Source: http://docplayer.fi/940102-Euroopan-rahapoliittinen-instituutti-lahentymisraportti-euroopan-yhteison-perustamissopimuksen-mukainen-raportti.html
Timestamp: 2018-01-16 07:44:05+00:00
Document Index: 5326192

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

EUROOPAN RAHAPOLIITTINEN INSTITUUTTI. LÄHENTYMISRAPORTTI Euroopan yhteisön perustamissopimuksen. mukainen raportti - PDF
EUROOPAN RAHAPOLIITTINEN INSTITUUTTI. LÄHENTYMISRAPORTTI Euroopan yhteisön perustamissopimuksen. mukainen raportti
Download "EUROOPAN RAHAPOLIITTINEN INSTITUUTTI. LÄHENTYMISRAPORTTI Euroopan yhteisön perustamissopimuksen. mukainen raportti"
1 EUROOPAN RAHAPOLIITTINEN INSTITUUTTI LÄHENTYMISRAPORTTI Euroopan yhteisön perustamissopimuksen artiklan 109j mukainen raportti Maaliskuu 1998
2 Euroopan rahapoliittinen instituutti, 1998 Postfach , D Frankfurt am Main Käännetty EMIn puolesta Suomen Pankissa Kaikki oikeudet pidätetään. Valokopiointi on sallittu opetuskäyttöön ja ei-kaupallisiin tarkoituksiin edellyttäen, että lähde mainitaan. ISBN Painopaikka: Kern & Birner GmbH + Co., D Frankfurt am Main II
3 Sisällys Johdanto ja tiivistelmä 1 1 Lähentymiskriteerit 1.1 Arviointimenetelmä Lähentymisen tila 4 2 Kansallisen lainsäädännön mukauttaminen perustamissopimukseen 2.1 Johdanto Kansallisten keskuspankkien riippumattomuus Kansallisten keskuspankkien oikeudellinen integroituminen EKPJ:hin Muu lainsäädäntö kuin kansallisten keskuspankkien perussäännöt Kansallisen lainsäädännön mukauttaminen perustamissopimukseen ja perussääntöön 13 3 Maittaiset tiivistelmät Belgia 14 Tanska 14 Saksa 15 Kreikka 16 Espanja 17 Ranska 17 Irlanti 18 Italia 19 Luxemburg 20 Alankomaat 20 Itävalta 21 Portugali 22 Suomi 22 Ruotsi 23 Iso-Britannia 24 Luku I Lähentymiskriteerit 1 Keskeisiä näkökohtia taloudellisen lähentymisen arvioinnissa vuonna Lähentymisen keskeisten näkökohtien arviointi vuonna Belgia 39 Tanska 56 Saksa 72 Kreikka 88 Espanja 106 Ranska 122 Irlanti 137 Italia 152 Maaraporteissa käsitellään kunkin maan hintakehitystä, julkisen talouden kehitystä, valuuttakurssikehitystä ja pitkien korkojen kehitystä. Lopuksi esitetään yhteenveto. III
4 2 Lähentymisen keskeisten näkökohtien arviointi vuonna 1998 (jatkuu) Luxemburg 171 Alankomaat 183 Itävalta 199 Portugali 215 Suomi 231 Ruotsi 246 Iso-Britannia 262 Liite 1 Yksityisen ecun markkinoiden kehitys 277 Liite 2 Lähentymisindikaattoreita koskevien tilastojen laskentamenetelmät 281 Luku II Kansallisen lainsäädännön mukauttaminen perustamissopimukseen 1 Yleistä 1.1 Johdanto Mukautusten soveltamisala Jäsenvaltiot, joita koskee poikkeus; Tanska ja Iso-Britannia Kansallisten keskuspankkien riippumattomuus 2.1 Yleistä Institutionaalinen riippumattomuus Henkilöiden riippumattomuus Taloudellinen riippumattomuus Kansallisten keskuspankkien oikeudellinen integroituminen ekpj:hin 3.1 Laissa säädetyt tavoitteet Tehtävät Välineet Organisaatio Taloutta koskevat määräykset Muut määräykset Muu lainsäädäntö kuin kansallisten keskuspankkien perussäännöt 4.1 Setelit Metallirahat Valuuttavarantojen hoito Valuuttakurssipolitiikka Muut alueet 299 IV
5 5 Maakohtaiset arviot Belgia 299 Tanska 299 Saksa 300 Kreikka 300 Espanja 300 Ranska 301 Irlanti 301 Italia 302 Luxemburg 302 Alankomaat 303 Itävalta 303 Portugali 303 Suomi 304 Ruotsi 304 Iso-Britannia 305 Liite Kansallisten keskuspankkien perussääntöjen ja muun kansallisen lainsäädännön mukauttaminen perustamissopimukseen ja EKPJ:n/EKP:n perussääntöön, erityisesti perustamissopimuksen artiklassa 108 tarkoitettu kolmannen vaiheen edellyttämä mukauttaminen 307 Sanasto 355 V
6 Luettelo kehikoista, taulukoista ja kuvioista * Kehikot 1 Hintakehitys 32 2 Julkisen talouden kehitys 33 3 Valuuttakurssikehitys 36 4 Pitkien korkojen kehitys 38 Taulukot # A Talouden indikaattorit ja Maastrichtin sopimuksen lähentymiskriteerit 25 B Kuluttajahintainflaatio, yksikkötyökustannukset ja vaihtotase 26 Liite 1 Ecun käyttö rahoitusmarkkinoilla 279 Kuviot # A Viitearvo ja yhdenmukaistetut kuluttajahintaindeksit 27 B Kehitys Maastrichtin sopimuksen julkista taloutta koskeviin viitearvoihin verrattuna 28 C Viitearvot ja pitkät korot 29 Liite 1 Ecun markkinakurssin ja teoreettisen kurssin ero 280 * Taulukkomerkintöjen selityksiä: - Ei sovellettavissa.. Ei saatavissa... Nolla tai merkityksetön. # Raportin osaan Johdanto ja tiivistelmä liittyvät taulukot ja kuviot. Luvun 1 osaan 2 liittyvistä taulukoista ja kuvioista on luettelo kussakin maaraportissa. VI
7 Lyhenteet Maat* BE DK DE GR ES FR IE IT LU NL AT PT FI SE UK Belgia Tanska Saksa Kreikka Espanja Ranska Irlanti Italia Luxemburg Alankomaat Itävalta Portugali Suomi Ruotsi Iso-Britannia Valuutat BEF/LUF DKK DEM GRD ESP FRF IEP ITL NLG ATS PTE FIM SEK UKP Belgian/Luxemburgin frangi Tanskan kruunu Saksan markka Kreikan drakma Espanjan peseta Ranskan frangi Irlannin punta Italian liira Alankomaiden guldeni Itävallan šillinki Portugalin escudo Suomen markka Ruotsin kruunu Englannin punta * Euroopan yhteisössä sovellettavan käytännön mukaisesti maat ovat tässä raportissa aakkosjärjestyksessä kunkin maan omakielisen nimen mukaan (eivät suomennoksen mukaan). VII
9 Johdanto ja tiivistelmä
10 Johdanto ja tiivistelmä Tässä raportissa tarkastellaan, ovatko jäsenvaltiot saavuttaneet kestävän lähentymisen korkean tason (luku I) ja ovatko kansalliset keskuspankit täyttäneet ne säädetyt, erityisesti keskuspankkien riippumattomuutta koskevat vaatimukset, jotka niiden on täytettävä tullakseen erottamattomaksi osaksi Euroopan keskuspankkijärjestelmää ( EKPJ:tä ) (luku II). Julkaisemalla tämän raportin EMI täyttää Euroopan yhteisön perustamissopimuksen ( perustamissopimuksen ) artiklan 109 j kohdassa 1 asetetun vaatimuksen, jonka mukaan EMIn on annettava EU:n neuvostolle kertomuksia jäsenvaltioiden edistymisestä talous- ja rahaliiton toteuttamiseen liittyvien jäsenvaltioiden velvollisuuksien täyttämisessä. Sama tehtävä on annettu Euroopan komissiolle. EMIn ja komission raportit on toimitettu EU:n neuvostolle samanaikaisesti. Molempien raporttien lähtökohtana on artiklan 109 j kohdissa 2 ja 4 tarkoitettu menettely, johon liittyvät seuraavat lisätoimet: Euroopan komissio antaa EU:n neuvostolle kustakin jäsenvaltiosta suosituksen, jossa arvioidaan, täyttääkö jäsenvaltio yhteisen rahan käyttöönoton edellytykset. EU:n neuvosto arvioi tämän suosituksen perusteella määräenemmistöllä kunkin jäsenvaltion osalta, täyttääkö jäsenvaltio yhteisen rahan käyttöönoton edellytykset, ja antaa päätelmänsä suosituksina valtiontai hallitusten päämiesten kokoonpanossa kokoontuvalle neuvostolle. Euroopan parlamenttia kuullaan asiasta, ja se antaa lausuntonsa valtion- tai hallitusten päämiesten kokoonpanossa kokoontuvalle neuvostolle. Lopuksi valtion- tai hallitusten päämiesten kokoonpanossa kokoontuva neuvosto päättää ( ) määräenemmistöllä EU:n neuvoston suositusten perusteella ja ottaen huomioon EMIn ja komission raportit sekä Euroopan parlamentin lausunnon, mitkä jäsenvaltiot täyttävät yhteisen rahan käyttöönoton edellytykset. Tanska on perustamissopimuksen pöytäkirjassa n:o 12 edellytetyllä tavalla ilmoittanut, ettei se osallistu talous- ja rahaliiton kolmanteen vaiheeseen. Myös Iso-Britannia on ilmoittanut pöytäkirjan n:o 11 mukaisesti EU:n neuvostolle, ettei se aio siirtyä kolmanteen vaiheeseen vuonna Näin ollen kumpikaan näistä jäsenvaltioista ei osallistu yhteisen rahan alueeseen kolmannen vaiheen alusta. Tässä raportissa tarkastellaan kuitenkin yksityiskohtaisesti myös näiden maiden lähentymiskehitystä. 2
11 1 Lähentymiskriteerit 1.1 Arviointimenetelmä Perustamissopimuksen artiklan 109 j kohdan 1 mukaisessa vuoden 1998 raportissaan EMI soveltaa samaa arviointimenetelmää kaikkiin maihin ja arvioi kunkin maan lähentymisen tilaa erikseen. Arviointimenetelmän pääpiirteitä kuvataan raportin I luvussa (kappaleessa Keskeisiä näkökohtia taloudellisen lähentymisen arvioinnissa vuonna 1998 ). Menetelmä perustuu ensiksikin perustamissopimuksen säännöksiin ja EMIn tapaan soveltaa niitä. Säännökset koskevat hintojen, julkisen talouden alijäämäsuhteen ja velkasuhteen, valuuttakurssien ja pitkien korkojen kehitystä sekä muita tekijöitä. Menetelmän perustana ovat myös monet mennyttä ja tulevaa kehitystä osoittavat talouden indikaattorit, joiden katsotaan olevan käyttökelpoisia lähentymisen kestävyyden tarkempaan arviointiin. Arviointimenetelmää sovelletaan myöhemmin kuhunkin viiteentoista jäsenvaltioon. Maaraportteja, joissa käsitellään kunkin jäsenvaltion kehitystä, tulisi artiklan 109 j mukaisesti tarkastella erikseen. Tässä raportissa ja seuraavassa lähentymiskriteerien tulkinnassaan EMIn on otettava huomioon Eurooppa-neuvoston määrittelemät periaatteet. Neuvosto on useaan otteeseen korostanut tarvetta saavuttaa kestävän lähentymisen korkea taso ja samassa yhteydessä tarvetta tulkita lähentymiskriteerejä tiukasti, jotta EMU saataisiin toimimaan. Joulukuussa 1996 Dublinissa kokoontunut Eurooppa-neuvosto lausui seuraavaa päätöksestä, joka sen on tehtävä perustamissopimuksen artiklan 109 j kohdan 4 nojalla: Neuvosto käyttää tilaisuutta hyväkseen korostaakseen sitä, että kyseisiä kestävän lähentymisen neljää arviointiperustetta ja keskuspankkien riippumattomuuden vaatimusta on tiukasti sovellettava. Tämä on ensiarvoisen tärkeää, jos vakaus on tulevan rahaliiton loppuunsaattamisen oleellinen piirre ja eurolle halutaan varmistaa vahvan valuutan asema. On yhtä tärkeää, että kun arviointiperusteita vuoden 1998 alussa sovelletaan, niitä sovelletaan sen varmistamiseksi, että erityisesti julkisyhteisöjen rahoitusasemat ovat kestäviä eivätkä niihin vaikuta toimenpiteet, joilla on väliaikaisia vaikutuksia. Tämä raportti pohjautuu edellisten EMIn raporttien periaatteisiin, erityisesti ensimmäiseen artiklan 109 j kohdan 1 mukaiseen raporttiin nimeltään Lähentymisen edistyminen 1996, joka julkaistiin marraskuussa 1996, sekä EMIn perussäännön artiklan 7 mukaiseen raporttiin Lähentymisen edistyminen, joka julkaistiin marraskuussa EMI noudattaa lähentymiskriteereiden soveltamisessa muutamia johtavia periaatteita. Vuosien 1995 ja 1996 raportteja siteeraten: Ensinnäkin yksittäisiä kriteereitä tulkitaan ja sovelletaan tiukasti....tämä periaate perustuu siihen, että kriteerien ensisijainen tarkoitus on varmistaa vain sellaisten jäsenmaiden kuuluminen eurorahan alueeseen, joiden taloudelliset olot edistävät hintavakautta ja eurorahan alueen elinkelpoisuutta. Toiseksi lähentymiskriteerit muodostavat yhtenäisen ja eheän kokonaisuuden, ja ne on täytettävä kaikilta osiltaan. Maastrichtin sopimus pitää kriteereitä yhdenvertaisina eikä aseta niitä tärkeysjärjestykseen. Kolmanneksi lähentymiskriteerit on täytettävä tämänhetkisten tietojen perusteella. Neljänneksi lähentymiskriteerien soveltamisessa tulee noudattaa johdonmukaisuutta, avoimuutta ja selkeyttä. Lisäksi tässäkin on syytä painottaa, että lähentymiskriteerien noudattaminen on olennaisen tärkeää myös pysyvästi, ei pelkästään tiettynä ajankohtana. Tämän mukaisesti maaraporteissa käsitellään seikkaperäisesti lähentymisen kestävyyttä. Komissio on koonnut lähentymiskriteerien soveltamiseen käytettävät tilastotiedot (ks. myös liite 2). Hintojen ja pitkien korkojen 3
12 lähentymistä koskevat tiedot kattavat tammikuuhun 1998 ulottuvan jakson, sillä tammikuu oli viimeisin kuukausi, jolta oli saatavissa yhdenmukaistetut kuluttajahintaindeksitiedot (YKHI). Valuuttakurssikehitystä koskevat tiedot kattavat helmikuuhun 1998 ulottuvan jakson, sillä helmikuu oli viimeinen täysi kuukausi ennen EMIn arvioinnin valmistumista 1. Julkisen talouden kehitystä koskevat tiedot ulottuvat vuoteen Eurostatin mukaan nämä tilastotiedot ovat Euroopan kansantalouden tilinpitojärjestelmässä (EKT:n toinen painos) määriteltyjen sääntöjen mukaisia. Pelkästään näiden tietojen pohjalta ei kuitenkaan voida vielä arvioida julkisen talouden rahoitusaseman kestävyyttä. Raportissa otetaan huomioon myös komission uusimmat, vuotta 1998 koskevat ennusteet, kansalliset budjetit vuodeksi 1998 ja tuoreimmat lähentymisohjelmat sekä muut tiedot, joiden katsotaan olevan merkityksellisiä tulevan kehityksen tarkastelun kannalta arvioitaessa lähentymisen kestävyyttä. 1.2 Lähentymisen tila EMIn raportin Lähentymisen edistyminen 1996 julkaisemisen jälkeen lähentyminen Euroopan unionissa on edennyt tuntuvasti. Keskimääräinen YKHI-inflaatiovauhti EU:ssa on hidastunut 2,2 prosentista vuoden 1996 viimeisellä neljänneksellä 1,3 prosenttiin tammikuussa Tammikuussa 1998 YKHIinflaatiovauhti oli kaikissa jäsenvaltioissa Kreikkaa lukuun ottamatta noin 2 % tai hitaampi. Maiden inflaatiovauhtien keskihajonta, jolla voidaan arvioida lähentymistä, on pienentynyt 1,6 prosentista vuoden 1996 viimeisellä neljänneksellä 0,9 prosenttiin tammikuussa Pitkät korot ovat niin ikään olleet laskussa koko EU:ssa ja olivat tarkastelujakson lopussa keskimäärin noin 5,5 %. Useimpien EU-maiden välillä pitkien korkojen erot ovat käytännöllisesti katsoen hävinneet. Helmikuuhun 1998 ulottuneena kahden vuoden tarkastelujaksona kahdenväliset ERM-valuuttakurssit olivat yleensä jokseenkin vakaat. ERMin ulkopuolella olevien maiden valuutat olivat vahvempia kuin niiden keskimääräiset kahdenväliset valuuttakurssit maaliskuussa 1996, tosin vaihtelevassa määrin. Lisäksi julkisten talouksien alijäämät on koko EU:ssa saatu pienenemään merkittävästi, ja muutamissa maissa julkisen talouden rahoitusasema oli ylijäämäinen. EU-maiden yhteenlaskettu julkisen talouden alijäämä on pienentynyt 2,4 prosenttiin BKT:stä eli 1,8 prosenttiyksiköllä verrattuna vuoden 1996 alijäämään. Ensimmäisen kerran 1990-luvulla EU-maiden yhteenlaskettu velka pieneni suhteessa BKT:hen vuonna Edellytykset taloudellisten olojen pysymiseen ei-inflatorista kasvua tukevina ovat näin ollen parantuneet. Keskimääräinen velkasuhde on kuitenkin vielä 72,1 % ja kolmessa jäsenvaltioissa tätä paljon suurempi. Monissa maissa alijäämäsuhteiden pieneneminen alle viitearvon ja velkasuhteiden pieneneminen ovat tapahtuneet vasta hiljattain. Lisäksi alijäämäsuhteiden ja velkasuhteiden viimeaikainen pieneneminen on osittain johtunut kertaluonteisista toimista. Yhteisen rahapolitiikan kannalta on tärkeää, että viime aikoina aikaansaatua sopeutusta jatketaan. Useimmissa maissa on tarpeen harjoittaa määrätietoista ja kestävää, rakenteellisiin parannuksiin tähtäävää politiikkaa. Pysyvää politiikan sopeutusta edellyttävät monet seikat: (1) laaja ja jatkuva työttömyys, joka EMIn ja muiden kansainvälisten järjestöjen analyysien perusteella on suureksi osaksi rakenteellista, (2) demografinen kehitys, jonka odotetaan tulevaisuudessa rasittavan huomattavasti julkisia menoja, ja (3) suuret julkiset velat, jotka rasittavat monen jäsenvaltion budjetteja niin kauan, kunnes velkaa saadaan pienennetyksi eli raportissa käytetyn tarkastelujakson jälkeen Irlannin punnan aikaisemmat kahdenväliset keskuskurssit muita valuuttakurssimekanismiin osallistuvia valuuttoja vastaan revalvoitiin 3 prosentilla. Samana päivänä Kreikan drakma liitettiin EMSin valuuttakurssimekanismiin. Molemmat toimenpiteet tulivat voimaan
13 Työmarkkinoiden kehityksessä on ensijaisen tärkeää vahvistaa näiden markkinoiden toimintaa tehostavaa politiikkaa kaikissa maissa siten, että rakenteellisia esteitä poistetaan. Tämä on välttämätöntä pitkällä aikavälillä kestämättömän suurten työttömyysasteiden pienentämiseksi. Näin voitaisiin myös lisätä jäsenvaltioiden talouksien valmiuksia reagoida nopeasti ja tehokkaasti maakohtaisiin muutoksiin talous- ja rahaliiton kolmannessa vaiheessa, sekä turvata kilpailukyky. Jos rakenteellisen sopeutuksen prosessi ei etene riittävän tehokkaasti, siitä aiheutuu vakavia ongelmia julkisen talouden kestävälle vakauttamiselle, jota tarvitaan, jotta muihin keskeisiin haasteisiin - väestön ikääntymiseen ja suuriin velkasuhteisiin - voitaisiin tehokkaasti varautua. Tätä taustaa vasten korostetaan, että julkisen talouden vakauttamista on useimmissa jäsenvaltioissa jatkettava edelleen suurten velkasuhteiden pienentämiseksi 60 prosenttiin kohtuullisessa ajassa. Useissa maissa vankemman julkisen talouden rahoitusaseman tarpeen ja tämänhetkisen suuren alijäämän välillä on huomattava ero. Myös vakaus- ja kasvusopimus edellyttää edistymistä julkisen talouden vakauttamisessa vuodesta 1999 eteenpäin. Julkisen velan tehokas pienentäminen kohtuullisessa ajassa on aiheellista ensiksikin siksi, että siten vähennettäisiin julkisen talouden alttiutta korkojen muutoksille. Tämä alttius on sitä suurempi, mitä suurempi osa velasta on lyhytaikaista. Toiseksi velan vähentäminen helpottaa varautumista tuleviin budjettihaasteisiin, kuten väestön ikääntymisen aiheuttamaan julkisen talouden kasvavaan taakkaan varsinkin sellaisissa maissa, joissa eläkejärjestelmä on ei-rahastoiva, sekä keskipitkällä aikavälillä tarpeeseen uudistaa tuottamattomia valtionyhtiöitä ja pienentää rakenteellista työttömyyttä. Kolmanneksi rahoitusalijäämien pienentäminen on tarpeen, jotta voidaan jälleen antaa jonkin verran joustovaraa sellaiselle finanssipolitiikalle, jonka avulla maat pystyisivät reagoimaan epäsuotuisaan suhdannekehitykseen. Toisin sanoen rahoitusaseman pitäisi normaalioloissa olla joko ylijäämäinen tai vain vähän alijäämäinen, jotta suhdanneautomatiikka voisi toimia talouskasvun heikentyessä. Tilapäisesti vaikuttavat toimet eivät riitä julkisten talouksien kestäväksi vakauttamiseksi. Sellaisia toimia toteutettiin vuonna 1997 vaihtelevassa määrin monissa jäsenvaltioissa. Tämä on vaikeuttanut finanssipolitiikan rakenteellisen linjan arviointia. Tilapäiset toimet on tarpeen korvata kestävillä toimilla, jotta nettoluotonottoa ei kasvatettaisi vuonna 1998 tai seuraavina vuosina, jos tilapäisissä toimissa on sitouduttu vuoden 1998 jälkeen tuleviin menoihin tai tulojen menetyksiin. Käytettävissä olevat tiedot viittaavat siihen, että finanssipolitiikka on muuttumassa oikeaan suuntaan, ja tilapäisten toimien vaikutus julkiseen talouteen on vähäisempi vuonna 1998 kuin aikaisemmin. Vuodeksi 1998 ennustetut julkisen talouden rahoitusasemat ovat miltei kaikissa maissa suotuisammat kuin vuonna 1997 toteutuneet, ja eräissä jäsenvaltioissa ne ovat suotuisammat kuin keskipitkän aikavälin lähentymisohjelmissa suunnitellut rahoitusasemat. Julkisten talouksien vakauttaminen on näyttänyt viime vuosina enenevässä määrin perustuneen siihen, että julkisia menoja suhteessa BKT:hen pienennetään luvun alussa ilmenneen julkisten menojen kasvusuuntauksen taittaminen on omiaan edistämään talouden kestävää kasvua. Korkojen alenemisen ansiosta monet maat ovat kuitenkin hyötyneet pienemmistä korkomenoista suhteessa BKT:hen, ja lisäksi vakauttaminen on osittain kohdistunut investointimenojen vähentämiseen. Jatkossa vähennyksiä on kohdistettava enenevästi muihin menoeriin. Julkisen talouden tulojen suhde BKT:hen saattaa olla useissa maissa jo lähellä tasoa, joka on kasvun kannalta haitallinen. Hintatason vakautta koskeva kriteeri Yksittäisistä jäsenvaltioista tammikuuhun 1998 ulottuneen kahdentoista kuukauden tarkastelujakson aikana keskimääräinen YKHI- 5
14 inflaatio alitti viitearvon neljässätoista jäsenvaltiossa (Belgia, Tanska, Saksa, Espanja, Ranska, Irlanti, Italia, Luxemburg, Alankomaat, Itävalta, Portugali, Suomi, Ruotsi ja Iso- Britannia). Viitearvo laskettiin lisäämällä kolmen hitaimman inflaatiovauhdin maan YKHIinflaatiovauhtien painottamattomaan aritmeettiseen keskiarvoon 1,5 prosenttiyksikköä. Hitaimmat inflaatiovauhdit olivat 1,1% Itävallassa, 1,2 % Ranskassa ja 1,2 % Irlannissa. Kun niiden keskiarvoon eli 1,2 prosenttiin lisätään 1,5 prosenttiyksikköä, saadaan viitearvoksi 2,7 %. Kreikan YKHI-inflaatio 5,2 % oli merkittävästi alhaisempi kuin edellisinä vuosina, mutta vielä selvästi viitearvon yläpuolella (taulukko A ja kuvio A). Inflaatiovauhtien lähentymisessä vuosina on ollut monia yhteisiä tekijöitä. Ensiksikin, kuten kunkin yksittäisen jäsenvaltion tapauksessa todetaan, inflaatiovauhtiin ovat vaikuttaneet useat merkittävät politiikkavalinnat, varsinkin rahapolitiikan suuntaaminen hintavakauden tavoitteeseen, sekä politiikan muiden lohkojen, kuten finanssipolitiikan sekä ja palkkojen ja yksikkötyökustannusten kehityksen antama entistä suurempi tuki. Kokonaistaloudellinen tilanne on osaltaan hillinnyt hintojen nousupaineita useimmissa jäsenvaltioissa erityisesti vuoden 1993 laskusuhdanteen jälkeen. Jokseenkin vakaat valuuttakurssit ja tuontihintojen vaimea nousu ovat myös hillinneet inflaatiota useissa jäsenvaltioissa. Yksittäisiä maita tarkastellessa on ilmeistä, että eräiden jäsenvaltioiden inflaatiovauhdit olivat suhteellisen samanlaisia suurimman osan 1990-luvusta, kun taas joidenkin muiden maiden inflaatiovauhdit hidastuivat erityisen nopeasti vuosina Jälkimmäisiin kuuluivat Espanja, Italia ja Portugali, joissa kuluttajahintainflaatio hidastui 4-5,5 prosentista vuonna 1995 noin 2 prosenttiin vuonna Näissä kolmessa jäsenvaltiossa kahdentoista kuukauden keskimääräinen YKHI-inflaatiovauhti on ollut alle viitearvon vuoden 1997 puolivälistä lähtien. Vuodesta 1996 vuoteen 1997 Kreikan YKHIinflaatiovauhti hidastui 7,9 prosentista 5,4 prosenttiin, mutta pysyi edelleen huomattavasti viitearvon yläpuolella (kuvio A). Lähitulevaisuuden näkymiä silmällä pitäen hintojen viimeaikaiset kehityssuunnat ja inflaatioennusteet viittaavat siihen, että useimmissa maissa merkkejä välittömistä nousupaineista on vain vähän tai ei ollenkaan. Hintoihin lyhyellä aikavälillä kohdistuvia riskitekijöitä ovat usein tuotantokapasiteetin vajaakäyttöisyyden väheneminen, työmarkkinatilanteen kiristyminen sekä hallinnollisten korkojen ja välillisten verojen korotukset. Monissa maissa, jotka useimmiten ovat edenneet muita pitemmälle tämänhetkisessä noususuhdanteessa, inflaatiovauhdin ennustetaan kiihtyvän jonkin verran 2:ta prosenttia nopeammaksi vuosina Tällaisia maita ovat Tanska, Espanja, Irlanti, Alankomaat, Portugali, Suomi ja Iso-Britannia. Näiden jäsenvaltioiden tulee pitää kotimaiset hintapaineensa, mm. palkkaja yksikkötyökustannukset, tiukasti kurissa. Myös finanssipolitiikan tukea tarvitaan; sen tulee reagoida joustavasti kotimaiseen hintakehitykseen. Julkisen talouden rahoitusasemaa koskeva kriteeri Yksittäisistä jäsenvaltioista julkisen talouden rahoitusasema oli vuonna 1997 kolmessa maassa ylijäämäinen (Tanskassa, Irlannissa ja Luxemburgissa). Yhdessätoista jäsenmaassa on puolestaan alijäämä, joka suhteessa BKT:hen on enintään yhtä suuri kuin perustamissopimuksessa täsmennetty 3 prosentin viitearvo (Belgia, Saksa, Espanja, Ranska, Italia, Alankomaat, Itävalta, Portugali, Suomi, Ruotsi ja Iso-Britannia). Vain Kreikalla oli vielä viitearvoa suurempi, 4,0 prosentin suuruinen alijäämäsuhde. Komission ennusteiden mukaan miltei kaikkien jäsenvaltioiden odotetaan vuonna 1998 saavuttavan ylijäämän tai pienentävän alijäämäsuhdettaan edelleen. Kreikan alijäämän ennustetaan pienenevän 2,2 prosenttiin BKT:stä (taulukko A ja kuvio B). 6
15 Niissä kolmessa jäsenvaltiossa, joissa julkinen velka oli yli 100 % BKT:stä, velka on edelleen pienentynyt suhteessa BKT:hen. Vuonna 1997 Belgian velkasuhde oli 122,2 % eli 13,0 prosenttiyksikköä pienempi kuin vuoden 1993 huippuarvo. Kreikan velkasuhde vuonna 1997 oli 108,7 % eli 2,9 prosenttiyksikköä pienempi kuin viimeisin huippuarvo vuonna Italian velkasuhde oli 121,6 % eli 3,3 prosenttiyksikköä pienempi kuin vuoden 1994 huippuarvo. Niissä seitsemässä maassa, joissa velka oli vuonna 1996 ollut merkittävästi yli 60 % mutta alle 80 % BKT:stä, velkasuhde niin ikään pienentyi. Näin kävi varsinkin Tanskassa, Irlannissa ja Alankomaissa. Tanskassa velkasuhde pieneni vuoden 1993 huippuarvosta 16,5 prosenttiyksiköllä 65,1 prosenttiin, Irlannissa vastaavana aikana 30,0 prosenttiyksiköllä 66,3 prosenttiin ja Alankomaissa 9,1 prosenttiyksiköllä 72,1 prosenttiin. Espanjan velkasuhde pieneni vuoden 1996 huippuarvostaan 1,3 prosenttiyksiköllä ja oli 68,8 % vuonna Itävallan velkasuhde pieneni vastaavana aikana 3,4 prosenttiyksiköllä 66,1 prosenttiin. Portugalin velkasuhde pieneni vuoden 1995 tasosta 3,9 prosenttiyksiköllä 62,0 prosenttiin. Ruotsin velkasuhde pieneni vuoden 1994 huippuarvostaan 2,4 prosenttiyksiköllä ja oli 76,6 % vuonna Saksan velkasuhde, joka vuonna 1996 oli ollut hieman yli 60 prosentin viitearvon, kasvoi edelleen ja oli 61,3 % vuonna 1997 eli 19,8 prosenttiyksikköä suurempi kuin vuonna Neljällä maalla (Ranska, Luxemburg, Suomi ja Iso-Britannia) oli vuonna 1997 edelleen 60 prosentin viitearvoa pienempi velkasuhde. Ranskan velkasuhde kasvoi edelleen ja oli 58,0 % vuonna 1997 (taulukko A ja kuvio B). Komission ennusteiden mukaan velka suhteessa BKT:hen tulee pienenemään edelleen vuonna 1998 kaikissa niissä jäsenvaltioissa, joissa se oli vuonna 1997 yli 60 %. Tanskan, Irlannin ja Portugalin velkasuhteen ennustetaan pienenevän viitearvoon tai sitä pienemmäksi. Niistä maista, joissa velkasuhde oli % vuonna 1997, Suomen ja Ison-Britannian odotetaan pienentävän velkasuhdettaan vielä enemmän alle 60 prosentin, kun taas Ranskassa velkasuhteen odotetaan kasvavan hivenen. Kaiken kaikkiaan julkisten talouksien alijäämäja velkasuhteiden pienentäminen on yleensä nopeutunut. Kuten edellä todettiin, joissakin jäsenvaltioissa alijäämien pieneneminen on kuitenkin osittain johtunut tilapäisesti vaikuttavista toimenpiteistä. EMIn käytettävissä olleiden tietojen perusteella tällaisten toimenpiteiden vaikutukseksi on arvioitu maasta riippuen 0,1-1 prosenttiyksikköä. Saatavissa olleet tiedot viittaavat siihen, että tilapäiset toimet ovat vuoden 1998 budjeteissa olleet suuruusluokaltaan aikaisempaa pienempiä, ja kuten edellä mainittiin, vuoden 1998 ennusteissa alijäämäsuhteiden odotetaan useimmiten pienenevän edelleen. Velkasuhteiden pienenemiseen ovat osaltaan vaikuttaneet niin sanottuun velkakannan korjauserään sisältyvät erilaiset rahoitusoperaatiot ja rahoitustoimet, kuten esimerkiksi yksityistämiset. Nämä selostetaan raportin varsinaisessa tekstissä. Tällaisilla toimilla voidaan odottaa olevan jatkossakin merkitystä useissa jäsenvaltioissa. Viimeaikaisista saavutuksista huolimatta huomattavia vakauttamistoimia on tarpeen jatkaa useimmissa jäsenvaltioissa, jotta julkista taloutta koskevat kriteerit täytettäisiin kestävällä tavalla ja saavutettaisiin vuodesta 1999 alkaen voimassa oleva vakaus- ja kasvusopimuksen keskipitkän aikavälin tavoite, jonka mukaan julkisen talouden rahoitusaseman tulisi olla lähellä tasapainoa tai ylijäämäinen. Tämä pätee varsinkin Belgiaan, Saksaan, Kreikkaan, Espanjaan, Ranskaan, Italiaan, Alankomaihin, Itävaltaan ja Portugaliin, joissa alijäämäsuhteen ennustetaan vuonna 1998 olevan 1,6-2,9 %. Näistä maista useimmissa vakauttamisvaatimukset pätevät myös, kun maiden lähentymisohjelmissa vuosiksi ennustettuja alijäämäsuhteita verrataan vakaus- ja kasvusopimuksen keskipitkän aikavälin tavoitteeseen. Kun julkisen talouden kehityksen kestävyyttä tarkastellaan laajemmasta näkökulmasta, 7
16 voidaan todeta, että mailla, joiden velkasuhde on yli 100 % (Belgia, Kreikka ja Italia), on erityisen painavia syitä jatkaa julkisen talouden vakauttamistoimia ja saavuttaa huomattava julkisen talouden rahoitusylijäämä. Vuonna 1997 ja sitä edeltävinä vuosina näissä maissa oli merkittävä rahoitusalijäämä. Niissä maissa, joissa velkasuhde on merkittävästi yli 60 % mutta alle 80 %, alijäämäsuhteen pitäminen nykyisellä tasolla ei pienentäisi velkasuhdetta alle 60 prosenttiin kohtuullisessa ajassa, joten näiden maiden on tehtävä uusia, joissakin tapauksissa huomattaviakin vakauttamistoimia. Euroopan komission vuodeksi 1998 ennustaman julkisen talouden rahoitusaseman saavuttaminen ja budjetin pitäminen tasapainossa vuodesta 1999 alkaen pienentäisi sen sijaan velkasuhteen alle 60 prosentin kohtuullisessa ajassa Espanjassa, Alankomaissa ja Itävallassa. Ruotsi pääsisi samaan tulokseen, jos se saavuttaisi sille vuodeksi 1998 ennustetun ylijäämän ja säilyttäisi sen usean vuoden ajan. Saksan velkasuhteen ennustetaan vuonna 1998 olevan hieman yli 60 % BKT:stä, ja se voitaisiin pienentää alle 60 prosentin jo vuonna 1999, jos Saksa toteuttaisi tasapainoisen budjetin tuona vuonna. Tanskan, Irlannin ja Portugalin nykyiset ja ennustetut julkisen talouden rahoitusasemat saisivat velkasuhteen pienenemään 60 prosenttiin tai hieman sen alle jo vuonna Ranskassa, jossa velkasuhde on hieman alle 60 %, vakausja kasvusopimuksen noudattaminen vuodesta 1999 eteenpäin takaisi myös sen, ettei velkasuhde ole viitearvoa suurempi. On huomattava, että arvioidessaan EU:n jäsenvaltioiden julkisen talouden rahoitusasemaa, EMI ei ota huomioon EU:n budjetista tulevien tai siihen maksettavien tulonsiirtojen vaikutusta kansallisiin budjetteihin. Valuuttakurssia koskeva kriteeri Maaliskuusta 1996 helmikuuhun 1998 ulottuneena kahden vuoden tarkastelujaksona kymmenen valuuttaa (Belgian/Luxemburgin frangi, Tanskan kruunu, Saksan markka, Espanjan peseta, Ranskan frangi, Irlannin punta, Alankomaiden guldeni, Itävallan šillinki ja Portugalin escudo) on osallistunut ERMiin vähintään kahden vuoden ajan ennen tätä arviointia perustamissopimuksessa mainitulla tavalla. Suomen markka ja Italian liira ovat osallistuneet ERMiin tätä lyhyemmän ajan, koska markka liittyi valuuttakurssimekanismiin lokakuussa 1996 ja liira liittyi siihen uudelleen marraskuussa Kolme valuuttaa, eli Kreikan drakma 2, Ruotsin kruunu ja Englannin punta, oli tässä raportissa käsitellyn tarkastelujakson aikana ERMin ulkopuolella. Edellä mainituista kymmenestä ERM-valuutasta kukin, Irlannin puntaa lukuun ottamatta, on yleensä pysytellyt lähellä muuttumattomia keskuskurssejaan muita ERM-valuuttoja vastaan, ja jotkin valuutat (Belgian/Luxemburgin frangi, Saksan markka, Alankomaiden guldeni ja Itävallan šillinki) ovat liikkuneet käytännöllisesti katsoen yhtenä ryhmänä. Useiden valuuttojen kurssit ovat ajoittain liikkuneet keskuskurssejaan lähellä olevan välin ulkopuolella. Suurin valuuttakurssin 10 pankkipäivän liukuvan keskiarvon poikkeama keskuskurssista oli kuitenkin vain 3,5 %, jos Irlannin punnan kurssikehitystä ei oteta huomioon. Poikkeamat olivat vain tilapäisiä ja aiheutuivat kurssien ohimenevistä liikkeistä muita ERM-valuuttoja vastaan; näitä liikahduksia oli Espanjan pesetalla ja Ranskan frangilla (vuoden 1996 alussa), Portugalin escudolla (vuoden 1996 lopussa ja vuoden 1997 alussa) sekä Suomen markalla (vuoden 1997 alussa ja puolivälissä). Valuuttakurssien vaihtelun ja lyhyiden korkojen erojen tarkastelu viittaa siihen, että olosuhteet pysyivät koko tarkastelujakson ajan suhteellisen rauhallisina. Irlannin punta on yleensä pysytellyt merkittävästi ylempänä muuttumattomia keskuskurssejaan muita ERM-valuuttoja vastaan. Tarkastelujakson lopussa Irlannin punta oli hieman yli 3 % keskuskurssiensa 2 Kuten edellä todettiin, Kreikan drakma liitettiin EMSin valuuttakurssimekanismiin lähtien. 8
17 yläpuolella 3. Vastaavasti sen valuuttakurssin vaihtelu Saksan markkaa vastaan kasvoi vuoden 1997 puoliväliin saakka. Samana aikana myös lyhyiden korkojen erot suhteessa alhaisimman koron EU-maihin kasvoivat. Viime aikoina valuuttakurssin vaihtelu on vähentynyt ja korkoerot ovat jonkin verran kaventuneet, vaikka ovatkin vielä suhteellisen suuret. Tarkastelujakson alussa eli ennen kuin liira liittyi uudelleen ERMiin, sen aikaisemmassa vahvistuvassa trendissä oli pieni ja tilapäinen notkahdus. Heikoimmillaan liira oli maaliskuussa 1996, jolloin se oli 7,6 % yhden tulevan ERM-keskuskurssinsa alapuolella. Tämän jälkeen se alkoi jälleen vahvistua ja lähentyä tulevia keskuskurssejaan, ja sen vaihtelut ovat olleet vähäisiä. Tarkastelujakson alussa, samoin ennen ERMiin liittymistään, Suomen markka jatkoi ensin heikentymistään, joka oli ollut ilmeistä muutaman edeltäneen kuukauden aikana. Tämä heikentyminen keskeytti markan pitkäaikaisen vahvistuvan kehityksen, joka oli alkanut vuonna Heikoimmillaan markka oli huhtikuussa 1996, jolloin se oli 6,5 % yhden tulevan ERMkeskuskurssinsa alapuolella. Sen jälkeen se vahvistui ja pysytteli melko lähellä myöhempiä keskuskurssejaan. Liityttyään ERMiin lokakuussa ja marraskuussa 1996 sekä Suomen markka ja Italian liira ovat pysytelleet lähellä muuttumattomia ERM-keskuskurssejaan. Kuten muutkin ERM-valuutat, myös Italian liiran ja Suomen markan kurssit liikkuivat ajoittain keskuskurssejaan lähellä olevan välin ulkopuolella, mutta nämä poikkeamat olivat pieniä ja tilapäisiä. Sekä Italian liiran että Suomen markan kurssin aikaisempi suurehko vaihtelu Saksan markkaa vastaan pieneni tarkastelujaksolla vähäiseksi. Italian lyhyiden korkojen erot alhaisimman koron EU-maihin ovat kaventuneet tasaisesti, ja Suomen vastaavat korkoerot ovat olleet erittäin pienet. Kolme ERMin ulkopuolelle jäänyttä valuuttaa eli Kreikan drakma, Ruotsin kruunu ja Englannin punta ovat yleensä olleet vahvempia kuin niiden keskimääräiset kahdenväliset valuuttakurssit muita EU-valuuttoja vastaan maaliskuussa Lyhyiden korkojen erot suhteessa alhaisimman koron EU-maihin olivat Kreikassa suuret. Korkoerot kaventuivat vuoden 1997 puoliväliin saakka, mutta suurentuivat merkittävästi marraskuusta 1997 lähtien. Ruotsin lyhyiden korkojen vastaavat erot taas ovat kaventuneet merkittävästi. Isossa-Britanniassa nämä erot ovat kasvaneet. Pitkää korkoa koskeva kriteeri Tammikuuhun 1998 ulottuneena kahdentoista kuukauden tarkastelujaksona neljäntoista jäsenvaltion (Belgia, Tanska, Saksa, Espanja, Ranska, Irlanti, Italia, Luxemburg, Alankomaat, Itävalta, Portugali, Suomi, Ruotsi ja Iso- Britannia) keskimääräinen pitkä korko oli alle viitearvon. Viitearvo saatiin laskemalla kolmen YKHI-inflaatioltaan alhaisimman maan pitkien korkojen painottamaton aritmeettinen keskiarvo ja lisäämällä siihen 2 prosenttiyksikköä. Näiden kolmen maan pitkät korot olivat 5,6% Itävallassa, 5,5 % Ranskassa ja 6,2 % Irlannissa, ja kun näiden perusteella laskettuun keskiarvoon eli 5,8 prosenttiin lisätään 2 prosenttiyksikköä, saadaan viitearvoksi 7,8 %. Kreikan edustavat korot, jotka ovat vertailukelpoisia muiden maiden korkojen kanssa kesäkuusta 1997 lähtien, olivat keskimäärin 9,8 % eli selvästi viitearvoa korkeammat (taulukko A ja kuvio C). Vuosina pitkät korot olivat useissa maissa keskenään jokseenkin yhtä korkeat, kun jaksoa tarkastellaan kokonaisuutena. Näin oli Belgiassa, Saksassa, Ranskassa, Luxemburgissa, Alankomaissa ja Itävallassa. Myös Tanskassa ja Irlannissa pitkät korot olivat suurimman osan ajasta suhteellisen lähellä näiden maiden pitkiä korkoja. Suomen ja Ruotsin korkojen lähentyminen nopeutui vuosista lähtien, ja kummassakin maassa korkoerot ovat olleet pienet noin vuodesta 1996 alkaen. Espanjassa, Italiassa ja 3 Kuten edellä todettiin, Irlannin punnan aikaisemmat kahdenväliset keskuskurssit muita valuuttakurssimekanismiin osallistuvia valuuttoja vastaan revalvoitiin 3 prosentilla lähtien. 9
18 Portugalissa, missä korot olivat suurimman osan 1990-luvusta merkittävästi korkeammat, pitkät korot ovat laskeneet jyrkästi vuodesta 1995 lähtien ja alittaneet viitearvon joko vuoden 1996 loppupuolella tai vuoden 1997 alussa. Myös Kreikan pitkät korot laskivat merkittävästi. Isossa-Britanniassa, jonka suhdannetilanne poikkeaa Manner-Euroopan maiden tilanteesta, pitkien korkojen erot suhteessa alimman koron maihin pienenivät ensin 1990-luvun alkuvuosina ja kasvoivat sen jälkeen; aivan viime aikoina ne ovat taas kaventuneet. Jäsenmaiden korkokehitys on pääpiirteissään tiiviisti yhteydessä inflaatiokehitykseen (ks. edellä), joka on tukenut pitkien korkojen laskua erityisesti niissä maissa, joissa korot olivat aiemmin korkeat. Muita korkojen alenemiseen vaikuttaneita tekijöitä olivat valuuttakurssien vakaus useimmissa maissa ja julkisten talouksien rahoitusaseman koheneminen, joka pienensi riskipreemiota. Markkinoiden näkökulmasta tämä kehitys paransi maiden edellytyksiä osallistua EMUn kolmanteen vaiheeseen - mikä puolestaan on voinut osaltaan nopeuttaa korkoerojen kaventumista sekä suoranaisesti että parantamalla hintavakaus- ja valuuttakurssivakausnäkymiä. Muut tekijät Näiden lähentymiskriteerien lisäksi raportissa otetaan huomioon eräitä muita tekijöitä, jotka määritellään selvästi perustamissopimuksen artiklan 109 j kohdassa 1: ecun kehitys, markkinoiden yhdentymisen edistyminen, vaihtotaseiden tilanne ja kehitys sekä yksikkötyökustannusten ja muiden hintaindeksien kehitys (taulukko B). Nimellisten yksikkötyökustannusten kasvu on 1990-luvulla yleisesti ottaen hidastunut alhaista inflaatiota vastaavalle tasolle. Eräissä maissa eli Belgiassa, Saksassa, Irlannissa, Alankomaissa, Itävallassa ja Suomessa nimelliset yksikkötyökustannukset olivat vuosina joko jokseenkin vakaat tai laskevat, kun taas useissa muissa maissa (Tanska, Espanja, Ranska, Luxemburg, Portugali ja Iso-Britannia) yksikkötyökustannukset kasvoivat mutta useimmiten maltillisesti. Merkittävin poikkeus oli Kreikka, jossa nimelliset yksikkötyökustannukset nousivat 7,5 % vuonna 1997, vaikka niiden nousuvauhti oli 1990-luvulla merkittävästi hidastunut. Italiassa ja Ruotsissa yksikkötyökustannusten nousu nopeutui vuonna 1996 melkein 5 prosenttiin ja hidastui sitten vuonna 1997 ja oli Italiassa 3,1 % ja Ruotsissa 1,2 %. Muista raportissa tarkastelluista hintaindekseistä voidaan todeta, että ne yleensä vahvistavat YKHI-indeksin osoittaman trendin. Eräissä maissa yksi tai useampi muu inflaatioindikaattori oli jonkin verran YKHIinflaatiovauhdin yläpuolella. EU-maiden viimeaikaisten vaihtotasetietojen mukaan vaihtotase oli yhdessätoista maassa ylijäämäinen vuonna Näistä maista Espanjalla, Ranskalla, Italialla, Suomella ja Ruotsilla oli 1990-luvun alkuvuosina vaihtotaseen alijäämä, mutta se on sittemmin hävinnyt; Ison-Britannian vaihtotase kääntyi hieman ylijäämäiseksi vuonna Muissa maissa vaihtotase on pysynyt ylijäämäisenä koko 1990-luvun. Varsinkin Belgialla ja Alankomailla on huomattavasti nettosaatavaa ulkomailta. Jäljelle jäävässä neljässä maassa (Saksa, Kreikka, Itävalta ja Portugali) vaihtotase on edelleen alijäämäinen, joskin Saksassa alijäämä oli pieni vuonna Markkinoiden yhdentymisestä voidaan todeta, että Euroopan komission laskelmat sisämarkkinadirektiivien toteuttamisesta (helmikuulta 1998) osoittavat, että toteuttamisaste EU:ssa on keskimäärin 94 %. Komissio on todennut julkiset hankinnat alaksi, jolla on eniten teknisiä esteitä. Hyödykkeiden ja palvelujen kauppatiedot osoittavat, että EU:n sisäisen viennin ja tuonnin osuus koko viennistä ja tuonnista on merkittävä kaikissa EU-maissa. Vuonna 1996 EU:n sisäisen viennin osuus koko viennistä vaihteli 52 prosentista Isossa-Britanniassa yli 80 prosenttiin Portugalissa. EU:n jäsenvaltioiden keskiarvo 10
19 on 61 %. EU:n sisäisessä tuonnissa vastaavat luvut vaihtelevat Irlannin 54 prosentista Portugalin 76 prosenttiin kaikkien EU-maiden keskiarvon ollessa noin 61 %. Markkinoiden yhdentymisen kannalta verokysymyksistä ovat erityisen tärkeitä välilliseen verotukseen ja pääomatulojen verotukseen liittyvät kysymykset. Jäsenmaiden välillä on edelleen suuria eroja hyödykkeiden ja palvelujen välillisessä verotuksessa. Pääomatulojen veroprosentit ja niiden soveltaminen ovat erilaisia eri jäsenmaissa. Korkotulojen verotus on esimerkki järjestelmien erilaisuudesta: joissakin EU-maissa vero pidätetään lähdeverona maassa asuvilta, kun taas toisissa maissa korkojen maksajan on tehtävä ilmoitus veroviranomaisille. Yleisesti ottaen kotimaassa ja ulkomailla asuvia kohdellaan eri tavoin eri järjestelmissä. EU:ssa ei ole vielä ryhdytty kattaviin toimenpiteisiin pääomatulojen verotuksen yhtenäistämiseksi rahoitusmarkkinoiden yhdentymisen edistämiseksi. Yksityisen ecun markkinat supistuivat edelleen vuonna 1997, mikä johtui pankkien saatavien ja velkojen ja liikkeessä olevien kansainvälisten joukkovelkakirjalainojen määrän vähenemisestä. Supistuminen jatkui, vaikka markkinoilla oli ollut joitakin suotuisiakin muutoksia vuonna Eräitä juridisia seikkoja koskevat epävarmuustekijät ovat hälventyneet, ja osittain tämän ansiosta markkinaecun ja koriecun ero supistui joulukuun 1996 lopun ja joulukuun 1997 lopun välisenä aikana edelleen noin 90 peruspisteestä olemattomiin; loppuvuonna 1997 ecun markkinakurssi oli lyhyen aikaa jopa vahvempi kuin korikurssi. 2 Kansallisen lainsäädännön mukauttaminen perustamissopimukseen 2.1 Johdanto Perustamissopimuksen artiklan 108 mukaan jäsenvaltioiden on huolehdittava siitä, että viimeistään EKPJ:n perustamispäivänä niiden kansallinen lainsäädäntö, kansallisten keskuspankkien perussäännöt mukaan lukien, on sopusoinnussa perustamissopimuksen ja perussäännön kanssa ( oikeudellinen lähentyminen ). Tämä ei edellytä kansallisten keskuspankkien perussääntöjen yhdenmukaistamista toisiinsa nähden, vaan kansallisten lainsäädäntöjen ja kansallisten keskuspankkien perussääntöjen muuttamista perustamissopimuksen ja perussäännön mukaisiksi. Niiden alueiden määrittämiseksi, joilla kansallista lainsäädäntöä on mukautettava, voidaan erottaa toisistaan kansallisten keskuspankkien riippumattomuus, kansallisten keskuspankkien oikeudellinen integroituminen EKPJ:hin sekä muu lainsäädäntö kuin kansallisten keskuspankkien perussäännöt. Perustamissopimuksen ja perussäännön mukaisuus edellyttää, että lainsäädäntöprosessi on saatettu päätökseen, eli että kansallinen lainsäätäjä on antanut kyseisen lain, ja että kaikki jatkotoimet, kuten voimaanpano, on toteutettu. Tämä koskee kaikkea artiklassa 108 tarkoitettua lainsäädäntöä. Määritettäessä ajankohtaa, jona lainsäädännön on tultava voimaan, on kuitenkin tärkeää erottaa toisistaan lainsäädännön eri alueet edellä esitetyllä tavalla. Useilla niistä päätöksistä, jotka EKP:n neuvosto ja kansalliset keskuspankit tekevät EKPJ:n perustamispäivän ja vuoden 1998 lopun välisenä aikana, määritellään euroalueen yhteistä rahapolitiikkaa ja sen toteuttamista. Sen vuoksi kansallisen keskuspankin riippumattomuuteen liittyvien lainsäädännön mukautusten on tultava voimaan viimeistään EKPJ:n perustamispäivänä. Muiden säädettyjen vaatimusten, jotka liittyvät kansallisten keskuspankkien oikeudelliseen integroitumiseen EKPJ:hin, ei 11
20 tarvitse tulla voimaan ennen sitä ajankohtaa, jona kansallisesta keskuspankista tulee erottamaton osa EKPJ:tä. Tämä ajankohta on kolmannen vaiheen alkamispäivä, tai jos kyse on jäsenvaltiosta, jota koskee poikkeus tai jolla on erityisasema, se päivä, jona tämä valtio ottaa käyttöön yhteisen rahan. Perustamissopimuksen ja perussäännön edellyttämien muun lainsäädännön kuin kansallisten keskuspankkien perussääntöjen mukautusten voimaantulo riippuu lainsäädännön sisällöstä, ja sitä on siksi arvioitava tapauskohtaisesti. Tässä raportissa muun muassa arvioidaan maittain, ovatko kansalliset lainsäädännöt sopusoinnussa perustamissopimuksen ja perussäännön kanssa. 2.2 Kansallisten keskuspankkien riippumattomuus Keskuspankin riippumattomuus on olennaista rahaliittoon siirtymisen uskottavuuden kannalta ja siten koko rahaliiton toiminnan edellytys. Rahaliiton institutionaalisena edellytyksenä on, että nykyisin jäsenvaltioille kuuluvaa rahapoliittista toimivaltaa käytetään uudessa järjestelmässä, EKPJ:ssä. Tämä ei olisi mahdollista, jos jäsenvaltiot voisivat vaikuttaa EKPJ:n hallintoelinten päätöksiin. Perussäännön mukaan kansallisten keskuspankkien pääjohtajilla on (EKP:n neuvoston jäseninä) keskeinen asema rahapolitiikan määrittelyssä ja kansallisilla keskuspankeilla EKPJ:n toimien suorittamisessa (perussäännön artikla 12.1, viimeinen kohta). Sen vuoksi on tärkeää, että kansalliset keskuspankit ovat EKPJtehtäviään suorittaessaan riippumattomia ulkopuolisista tahoista. Kansallisten keskuspankkien riippumattomuuden periaatteeseen viitataan nimenomaisesti perustamissopimuksen artiklassa 107 ja perussäännön artiklassa Artiklassa 107 kielletään yritykset vaikuttaa EKP:n, kansallisten keskuspankkien tai niiden päätöksentekoelinten jäsenten toimintaan, ja artiklassa 14.2 määrätään näiden jäsenten toimikausiturvasta. EMI on määrittänyt keskuspankin riippumattomuuden tunnusmerkit ja erottanut tällöin toisistaan institutionaaliset, henkilöitä koskevat ja taloudelliset tunnusmerkit 4. Institutionaalisen riippumattomuuden osalta kolmansien osapuolten (kuten hallituksen ja parlamentin) oikeudet antaa ohjeita kansallisille keskuspankeille tai niiden päätöksentekoelimille hyväksyä, keskeyttää, kumota tai lykätä kansallisten keskuspankkien päätöksiä tarkastaa kansallisen keskuspankin päätöksiä oikeudellisin perustein osallistua kansallisen keskuspankin päätöksentekoelinten toimintaan äänioikeuksin tai tulla kuulluksi (ennakolta) kansallisen keskuspankin päätöksenteossa ovat ristiriidassa perustamissopimuksen ja/tai perussäännön kanssa ja edellyttävät sen vuoksi mukauttamista. Henkilöiden riippumattomuuden takaamiseksi kansallisten keskuspankkien perussäännöillä on varmistettava seuraavat seikat: kansallisten keskuspankkien pääjohtajien toimikausi on vähintään viisivuotinen kansallisen keskuspankin pääjohtajaa ei voida erottaa muilla kuin perussäännön 4 Myös toiminnallisen riippumattomuuden kriteeriä sovelletaan, mutta koska kansalliset keskuspankit kolmannessa vaiheessa integroituvat EKPJ:hin, toiminnallisen riippumattomuuden kriteerin täyttymistä käsitellään osana kansallisten keskuspankkien oikeudellista integroitumista EKPJ:hin (kohta 2.3). 12
JOHDANTO JA YHTEENVETO LÄHENTYMISRAPORTTI JOULUKUU 2006
JOHDANTO JA YHTEENVETO LÄHENTYMISRAPORTTI JOULUKUU 2006 FI JOHDANTO JA YHTEENVETO LÄHENTYMISRAPORTTI JOULUKUU 2006 Vuonna 2006 kaikkien :n julkaisujen kuva-aiheet on valittu 5 euron setelistä. Euroopan
LÄHENTYMISRAPORTTI 2002 EUROOPAN KESKUSPANKKI FI EUROOPAN KESKUSPANKKI LÄHENTYMISRAPORTTI
LÄHENTYMISRAPORTTI 2002 EUROOPAN KESKUSPANKKI FI EUROOPAN KESKUSPANKKI E C B E Z B E K T B C E E K P LÄHENTYMISRAPORTTI 2002 EUROOPAN KESKUSPANKKI E C B E Z B E K T B C E E K P LÄHENTYMISRAPORTTI 2002
LäHENTYMISRAPORTTI TOUKOKUU 2008
LäHENTYMISRAPORTTI TOUKOKUU 2008 JOHDANTO ARVIOINTIMENETELMÄ TALOUDELLISEN LÄHENTYMISEN TILA MAITTAISET YHTEENVEDOT FI LÄHENTYMISRAPORTTI TOUKOKUU 2008 Vuonna 2008 kaikkien :n julkaisujen kuva-aiheet on
LÄHENTYMISRAPORTTI TOUKOKUU 2007
LÄHENTYMISRAPORTTI TOUKOKUU 2007 JOHDANTO ARVIOINTIMENETELMÄ MAITTAISET YHTEENVEDOT FI JOHDANTO ARVIOINTIMENETELMÄ MAITTAISET YHTEENVEDOT LÄHENTYMISRAPORTTI TOUKOKUU 2007 Vuonna 2007 kaikkien :n julkaisujen
LÄHENTYMISRAPORTTI TOUKOKUU 2007 JOHDANTO ARVIOINTIMENETELMÄ MAITTAISET YHTEENVEDOT FI LÄHENTYMISRAPORTTI TOUKOKUU 2007 JOHDANTO Vuonna 2007 kaikkien :n julkaisujen kuva-aiheet on valittu 20 euron setelistä.
Lähentymisraportti Kesäkuu 2016
Lähentymisraportti Kesäkuu 2016 Sisällys 1 Johdanto 2 2 Arviointimenetelmä 4 2.1 Taloudellinen lähentyminen 4 Kehikko 1. Hintakehitys 5 Kehikko 2. Julkisen talouden kehitys 7 Kehikko 3. Valuuttakurssikehitys